
Bredegaard Posten august to tusinde og nitten.

HILSEN FRA LARS BRANDT, HUS A.
Kære Maria.
Tak for din mail.
Hanne har bestilt rejsen til England.
[bookmark: _GoBack]Vi rejser den 16. september.
Og kommer hjem igen den 20. september.
Vi skal op mandag morgen klokken 4 den 16. september.
Jeg aftaler bare med Hanne at hun kommer og vækker mig.
Hun kan bare låse op.
Og så lægger vi bare det vi oplever i England ud på hjemmesiden.
Og måske kan vi også skrive til Bredegaardposten.
Kærlig hilsen Lars.

FÅ NEXUS DRIFTSSTATUS PÅ SMS.
Vil du modtage sms’er ved driftsforstyrrelser, lukkevindue eller lignende så tilmeld dig via linket her (åbner i Internet Explorer i nyt vindue).

KOM TIL UR-PREMIERE PÅ LYDDRAMA I EMPIRE BIO. 
Dansk Blindesamfund har støttet produktionen af lyddramaet ”Mærk regnen”, som er en lydfortælling om, hvad der sker med ens identitet, parforhold og relationer, når man oplever en livsforandrende begivenhed. For hvordan kan man forholde sig til sin egen sorg og bitterhed over sin skæbne, samtidig med at man skal kæmpe for at finde mening og værdi i et helt nyt liv?

Forestillingen foregår søndag d. 6. oktober kl. 17 i Empire Bio på Nørrebro.

Bestil billetter på telefon 35 36 00 36 eller via linket her (åbner i Internet Explorer i nyt vindue).

NYHEDER PÅ HJEMMESIDEN.
Reportage fra Roskilde Festival 2019 af festivalrotten Nicholas
Menuen i september 2019
Så blev der afholdt Tour De Bredegaard
Musikfestival på Bredegaard torsdag d. 29. august 
Stemningsbilleder fra sommerferien på Bredegaard 
Sommerferietur til Sølund

Læs nyhederne her (åbner i Internet Explorer i nyt vindue) og se også hvordan hjemmesiden er kommet til at se ud efter den grundige oprydning henover sommeren. 

HAVREHOLM KLATREPARK. 
I maj måned inviterede SYNAPSEN, Bredegaards personaleforening, til trætop-klatring i Havreholm Klatrepark. Det var en super sjov, grænseoverskridende og fed oplevelse for de 6 medarbejdere, der tog udfordringen op. Hjemme igen på Bredegaard fik Simon den idé, at tage nogle friske beboere med derud og sidst i juni prøvede Hayri og Michael så kræfter med trætop-klatringen sammen med Maya og Mia. Ligesom medarbejderne havde Hayri og Michael en rigtig god dag, hvor der blev overskredet nogle grænser.   


REJSEBERETNING FRA RUBEN MORTENSEN - MALTA 2019.
Deltagere: Jan Rasmussen, Jan Gadekær, Jesper Skov og Ruben Mortensen.

Vi kørte fra Bredegaard i en taxa kl. 4 om morgenen. I lufthavnen spiste vi morgenmad efter vi havde tjekket ind. Flyveturen tog 3,5 time. Vi kørte med busser ud til Meliha Holiday Center og fik vores huse, vi skulle bo i. Det var dejligt varmt på Malta, ca. 35. grader. 

Vi deltog bl.a. i en maltesisk aften, hvor der kom en lokal musiker og spillede maltesisk musik. Der blev også lavet en quiz omkring øen. Denne quiz deltog vi i og jeg vandt med 0 fejl sammen med en anden. Der blev trukket lod om gevinsten, som var en bog. Jeg tabte lodtrækningen. 

Mine sandaler gik i stykker den første dag (de var gamle) så vi tog med en lokal bus til storbyen Valetta, ca. 1 times kørsel, hvor jeg købte nye sandaler og en pung til mine euro.

Frokosten blev også indtaget i storbyen, hvor jeg fik en maltesisk pastaret med kødboller. En anden tur var til øen Gozo, hvor vi blev hentet i bus, som kørte os ud til færgen og derefter rundt på øen. 

Vi spiste på en gammel bondegård, som var blevet lavet om til en lille café. Jeg købte en lille krukke med maltesisk salt, som jeg glæder mig til at smage. Gozo er en lille ø på 67 km2 med 37.000 indbyggere. De er bl.a. kendte for deres mange kartofler.

Tre af dagene var vi bare på centret og nød poolen. Der var lavet en slags bænk i vandet som man kunne sidde på, vandet gik til brystet. Jeg drak også en masse gin og tonics. 

Vi havde også en dag på stranden, sandet var meget varmt at gå i, så det blev kun til en tur i vandet. Vi spiste en dejlig frokost dernede. Maltesisk pølse, maltesisk hvidfisk, gedeost og lammekød er nogle af de mange nationale retter, som jeg smagte dernede.

Det var en dejlig tur til Malta og jeg vil gerne derned igen.

Hilsen Ruben Mortensen.

Det var alt fra Bredegaard Posten i denne omgang. 

